Z A P I S N I K

2. sjednice Vijeća Mjesnog odbora Oporovec
održane 5. srpnja 2021. u prostorijama mjesne samouprave, Oporovečki vinogradi 20,
u 19 sati

NAZOČNI: Ivica Zadro, Nikola Mrvelj, Anica Posavec, Hrvoje Bošnjak i Jasna Steković

OSTALI NAZOČNI:
· Tatjana Horvat Pelivan, stručna referentica u Gradskom uredu za mjesnu samoupravu

Predsjednik Vijeća konstatira da je nazočno pet od ukupno pet članova Vijeća, što znači da Vijeće može pravovaljano odlučivati.	
	Na prijedlog predsjednika, Vijeće jednoglasno prihvaća i utvrđuje

DNEVNI RED

1. Upoznavanje članova VMO Oporovec-uvodni dio
2. Način slanja materijala za sjednicu - donošenje zaključka;
3. Raspored dežurstva članova Vijeća u objektu mjesne samouprave – donošenje zaključka;
4. Prijedlog za osobu domara u objektu mjesne samouprave – donošenje zaključka;
5. Zahtjev za jednokratno korištenje prostora mjesne samouprave – donošenje zaključka;
6. Pitanja, prijedlozi i obavijesti.
	
Ad 1. Upoznavanje članova VMO Oporovec

Članovi Vijeća Mjesnog odbora Oporovec ukratko su se međusobno predstavili.

Ad 2. Način slanja materijala za sjednicu

Predsjednik Vijeća predložio je dostavljanje materijala za sjednicu elektroničkom poštom. Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK

o načinu slanja materijala za sjednicu 

	Materijali za sjednicu članovima Vijeća Mjesnog odbora Oporovec slat će se elektroničkom poštom.

Ad 3. Raspored dežurstva članova Vijeća u objektu mjesne samouprave

Predsjednik Vijeća predložio je naizmjenično dežurstvo svih članova Vijeća četvrtkom od 18 do 19 sati u prostorijama mjesne samouprave, Oporovečki vinogradi 20. Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK

o rasporedu dežurstva članova Vijeća u objektu mjesne samouprave

	Članovi Vijeća Mjesnog odbora Oporovec dežurat će četvrtkom od 18 do 19 sati u prostorijama mjesne samouprave, Oporovečki vinogradi 20.

Ad 4. Prijedlog za osobu domara u objektu mjesne samouprave

Predsjednik Vijeća zatražio je od članova Vijeća prijedloge za osobu domara u objektu mjesne samouprave. Tijekom rasprave iskazano je određeno nezadovoljstvo radom dosadašnje domarke. Nakon informacije da je dosadašnjoj domarki produžen ugovor na tri mjeseca predsjednik je predložio da se obavi razgovor s Ivankom Jambrešić te da se odluka odgodi.

Vijeće jednoglasno, donosi

ZAKLJUČAK

o prijedlogu za osobu domara u objektu mjesne samouprave

	Odluka o domaru u objektu mjesne samouprave bit će donesena nakon razgovora s dosadašnjom domarkom Ivankom Jambrešić.

Ad 5. Zahtjev za jednokratno korištenje prostora mjesne samouprave

	Predsjednik informira članove Vijeća da je Anica Posavec podnijela zahtjev za korištenje dvorane u mjesnoj samoupravi, Oporovečki vinogradi 20, za krštenje i svadbu u petak, 20. kolovoza 2021. od 13 do 2 sata. 

Nakon kratke rasprave, Vijeće jednoglasno, donosi

ZAKLJUČAK

o zahtjevu za jednokratno korištenje prostora mjesne samouprave

Odobrava se jednokratno korištenje prostora mjesne samouprave sukladno navedenom zahtjevu uz pridržavanje propisanih epidemioloških mjera.

Ad 6. Pitanja, prijedlozi i obavijesti

	Na prijedlog predsjednika Vijeća članovi da se pod ovom točkom raspravlja o potencijalnim problemima na području Mjesnog odbora Oporovec članovi Vijeća izložili su niz prijedloga čije uvrštenje se očekuje na sljedećoj sjednici Vijeća.
Predložen je popravak ograde dječjeg parka u Varoškoj ulici, izgradnja kružnog toka na raskrižju Ulica Loborinci, Lozica i Sunčana ulica, asfaltiranje dijela pločnika na Novoselečkom putu, prilagodba skretanja iz ulice Črbeki na Novoselečki put, definiranje glavnim prometnicama ulice Lozica i Oporovečki vinogradi od raskrižja s Varoškom prema sjeveru, uređenje građevinskih zemljišta koja ometaju normalno odvijanje prometa, uređivanje stabala kod dječjeg parka u Varoškoj ulici, adekvatna adaptacija prometnih ogledala kako bi ispunjavali svrhu zbog kojih su postavljeni na lokacijma na Novoselečkom putu te postavljanje izdignutih ploha u Varoškoj ulici. Zatražena je i kružna autobusna linija kroz Oporovec koja bi, na području Mjesnog odbora Oporovec prometovala Novoselečkim putom, Varoškom i Oporovečkim vinogradima do Sunekove. 

Završeno u 19.30 sati.

Predsjednik
Vijeća Mjesnog odbora Oporovec

Ivica Zadro
